Document ID: 31995R1961

31995R1961
L 189/18
JURNALUL OFÍCIAL AL UNIUNII EUROPENE
REGULAMENTUL (CE) NR. 1961/95 AL COMISIEI
din 9 august 1995
de modificare a Regulamentului (CE) nr. 3175/94 de stabilire a normelor de aplicare a regimului specific de aprovizionare cu produse cerealiere a insulelor mici din Marea Egee și de stabilire a bilanțului estimativ de aprovizionare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2019/93 al Consiliului din 19 iulie 1993 privind măsurile specifice pentru anumite produse agricole în favoarea insulelor mici din Marea Egee (1), modificat ultima dată de Regulamentul (CE) nr. 1363/95 (2) al Comisiei, în special articolul 4,
întrucât normele comune de aplicare a regimului specific de aprovizionare a insulelor mici din Marea Egee cu anumite produse au fost stabilite de Regulamentul (CEE) nr. 2958/93 al Comisiei (3), modificat ultima dată de Regulamentul (CE) nr. 1802/95 (4);
întrucât, pentru a ține seama de practicile comerciale specifice sectorului cerealelor, au fost prevăzute dispoziții suplimentare sau derogatorii de la dispozițiile Regulamentului (CEE) nr. 2958/93 prin Regulamentul (CE) nr. 3175/94 al Comisiei (5); întrucât pentru a se realiza obiectivul regimului de aprovizionare prevăzut în Regulamentul (CEE) nr. 2019/93 și, în special, pentru a reduce handicapul natural al insulelor mici din Marea Egee fără a împiedica dezvoltarea producțiilor locale, trebuie să se autorizeze participarea la acest regim a 12 000 de tone de orz produse în Insula Limnos, cu condiția ca această cantitate de orz să fie excedentară în raport cu nevoile specifice ale acestei insule; întrucât trebuie stabilită valoarea ajutorului forfetar care se acordă pentru aprovizionarea insulelor mici din Marea Egee cu acest produs din Insula Limnos;
întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Regulamentul (CE) nr. 3175/94 se modifică după cum urmează.
1.
Se inserează următorul articol 2a:
„Articolul 2a
(1) Ajutorul forfetar prevăzut de articolul 1 alineatul (1) prima liniuță din Regulamentul (CEE) nr. 2958/93, de 15 ECU pe tonă, se acordă pentru volumul de 12 000 de tone pe an pentru aprovizionarea cu orzul recoltat în Insula Limnos a altor insule mici din Marea Egee.
(2) Nu se acordă nici un ajutor pentru aprovizionarea Insulei Limons cu orzul încadrat la codul NC 1003.”
2.
Anexa se înlocuiește cu anexa la prezentul regulament.
Articolul 2
Prezentul regulament intră în vigoare în ziua următoare publicării în Jurnalul Oficial al Comunităților Europene.
Se aplică de la 1 iulie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 august 1995.

Labels: 18
3
17
5